﻿The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net sfnicolae ny@yahoo com Aghiasma cea Mare Aghiasma Mare, adică apa sfinţită de la Bobotează, are o mult mai mare, putere inţitoare şi tămăduitoare decât Aghiasma mică De aceea, ea se păstrează nestricată reme îndelungată, rămâne tot aşa de proaspătă, de curată şi plăcută la gust ca şi când r fi atunci scoasă din izvor O parte din ea se păstrează în biserică, într-un vas anume, umit şi aghiasmatar, şi e folosită de preot la o mulţime de slujbe (ierurgii) Cu această apă inţită se stropesc persoanele şi lucrurile care trebuie exorcizate, curăţite sau sfinţite iecare familie trebuie să ia din Aghiasma de la Bobotează şi să o păstreze într- un vas urat şi la loc de cinste Se gustă din ea pe nemâncate şi cu multă cuviinţă în zilele de unare şi de post, sau în zilele de sărbători mari, după ce venim de la biserică, mai ales ând nu ne împărtăşim Se obişnuieşte ca credincioşii să bea din Aghiasma mare timp de 8 (opt) zile în r, începând din ajunul Bobotezei, până la încheierea praznicului, adică până la 14 nuarie După aceea, ea se poate lua numai după Spovedanie Îndeosebi cei opriţi de la părtăşire se pot mângâia luând Aghiasma si apoi anafură Când ne împărtăşim, ghiasma se ia după împărtăşire, fiind mai mică decât Sfânta Impărtăşanie, iar când luăm umai anafora, Aghiasma se ia înainte de aceasta, fiind mai mare ca anafora utem stropi cu Aghiasma cea mare casa, curtea si gradina, vitele si chiar ogoarele si vezile noastre, pentru a le feri de rele În caz de boală, putem, de asemenea, să gustăm in ea cu credinţă Căci apa aceasta, având într-însa darul si puterea dumnezeiască a fântului Duh, a făcut adesea multe minuni, însănătoşind bolnavi, tămăduind râni, părând de rele, de necazuri si de primejdii PROGRAMUL LITURGIC ÎN PERIOADA 5 – 11 IANUARIE 2015 Marți 6 ianuarie: BOTEZUL DOMNULUI (BOBOTEAZA) Utrenie și Sfânta Liturghie 8 30 AM Slujba Aghiasmei Celei Mari 12 00 PM Miercuri 7 ianuarie: SOBORUL SFÂNTULUI IOAN BOTEZĂTORUL Utrenie și Sfânta Liturghie 8 30 AM Sâmbătă 10 ianuarie: Utrenie, Sf Liturghie și Parastas … 8 30 AM Duminică 11 ianuarie: Utrenie și Sfânta Liturghie 8 30 AM Slujba Parastasului pentru Părintele Arhimandrit Mitrofor Vasile Vasilache 12 00 PM Preot Paroh Marius Daniel Dumitrescu 718 784 4453 – fix ; 917 592 2571 – mobil ARHIEPISCOPIA ORTODOXĂ ROMÂNĂ DIN CELE DOUĂ AMERICI BISERICA SFÂNTUL NICOLAE DUMINICĂ, 11 IANUARIE 2015, DUPĂ SFÂNTA LITURGHIE VOM SĂVÂRȘI SLUJBA PARASTASULUI PENTRU P Ă RINTELE ARHIMANDRIT MITROFOR DR VASILE VASILACHE DUMNEZEU SĂ-L ODIHNEASCĂ ÎN PACE! EVANGHELIA DIN DUMINICA DINAINTEA BOTEZULUI DOMNULUI nceputul Evangheliei lui Iisus Hristos, Fiul lui Dumnezeu Precum este scris de prooroci: “Iata Eu trimit ingerul Meu inainte fetei Tale, care va pregati calea Ta Glasul celui ce striga in pustie Gatiti calea Domnului, drepte faceti cararile Lui! Ioan boteza in pustie propovaduind botezul pocaintei intru iertarea pacatelor Si ieseau la e tot tinutul Iudeii si toti cei din Ierusalim si se botezau de catre el, in rau Iordan, marturisindu-si pacatele Si Ioan era imbracat in haina de par d camila, avea cingatoare de piele imprejurul mijlocului si manca lacust si miere salbatica Si propovaduia, zicand: Vine in urma mea Cel ce est mai tare decat mine, Caruia nu sunt vrednic, plecandu-ma, sa-I dezle cureaua incaltamintelor Eu v-am botezat pe voi cu apa, El insa va v boteza cu Duh Sfant (Marcu 1, 1 - 8) Sfântul Botez, întoarcerea la viaţa adevărată Întreaga noastră viaţă de creştini îşi are începutul în Botez şi trebuie să fie în mod constant raportată la el Sfântul Botez este taina de care ţine toată viaţa noastră de creştini prin care ne facem membri ai Bisericii, al cărei cap este Hristos Botezul este prima taină administrată în viaţa unui om, indiferent de vârsta acestuia, copil sau bătrân, şi de ea depinde în mod direct şi administrarea celorlalte Sfinte Taine ale Bisericii, căci dacă nu devenim membri ai Bisericii lui Hristos, nici aceasta nu ne împărtăşeşte darurile sale În acelaşi timp, prin Botez este şters păcatul strămoşesc săvârşit de protopărinţii noştri, Adam şi Eva, şi este restabilită viaţa în comuniune cu Dumnezeu De aici rezultă necesitatea fundamentală a Botezului, fără de care nu ne putem mântui O bună înţelegere a acestei Sfinte Taine nu este pur şi simplu pentru noi o necesitate intelectuală, ci una existenţială Botezul creştin aduce înfierea duhovnicească Taina Sfântului Botez a fost instituită de însuşi Mântuitorul, când, înainte de înălţarea Sa la cer, a zis Sfinţilor Apostoli: "Drept aceea, mergând, învăţaţi toate neamurile, botezându-le în numele Tatălui şi al Fiului şi al Sfântului Duh, învăţându-le să păzească toate câte v-am poruncit vouă, şi iată Eu sunt cu voi în toate zilele, până la sfârşitul veacurilor" Hristos este cel care ne arată importanţa de netăgăduit a Botezului: "De nu se va naşte cineva din apă şi din Duh, nu va putea să intre în Împărăţia lui Dumnezeu" (Ioan 3, 5), sau şi în altă parte: "Cel ce va crede şi se va boteza se va mântui, iar cel ce nu va crede se va osândi" (Marcu 16, 16) De asemenea, şi Sfinţii Părinţi ai Bisericii mărturisesc în unanimitate acelaşi lucru Astfel, Sfântul Irineu afirmă: "Din cauza stricăciunii naturii omeneşti, prin păcat, întru Adam, Botezul este necesar pentru toţi deopotrivă " Sfântul Ambrozie: "Nimeni nu intră în Împărăţia cerurilor altfel decât prin botez" Sfântul Iustin Martirul şi Filosoful: "Dacă cineva crede cu tărie şi este convins că învăţăturile şi cuvintele noastre sunt însuşi adevărul şi se obligă să-şi conformeze viaţa cu el, îl învăţăm să ceară de la Dumnezeu, prin rugăciune şi ajunare, iertarea păcatelor sale de mai înainte şi ajunăm şi ne rugăm şi noi împreună cu el După aceea îl ducem într-un loc unde e apă şi acolo se naşte din nou ca şi noi, adică se cufundă în apă şi se spală în numele Părintelui tuturor, Domnul Dumnezeu şi al Mântuitorului nostru Iisus Hristos şi al Duhului Sfânt, căci Hristos a zis că de nu se va naşte omul din nou, nu va intra în Împărăţia lui Dumnezeu " Botezul este cel care ne aduce înfierea Prin Botez devenim fii ai Tatălui ceresc şi fraţi ai Domnului Hristos Botezul este cel care ne face să gustăm din roada adusă de Hristos prin jertfa sa, căci acceptând pe Hristos în viaţa noastră prin intermediul Botezului, devenim părtaşi ai vieţii Sale, ne însuşim jertfa, moartea şi Învierea Sa Fiind astfel părtaşi ai jertfei Sale, putem deveni şi părtaşi ai dumnezeirii Sale, printr-o viaţă curată şi asumându-ne în mod real pe Hristos în vieţile noastre "Câţi în Hristos v-aţi botezat, în Hristos v-aţi şi îmbrăcat", spune Sfântul Apostol Pavel (Galateni 3, 27), iar a te îmbrăca cu Hristos înseamnă a primi prin Botez viaţa Lui ca fiind viaţa noastră, dar şi a credinţei Lui, a iubirii Lui, a dorinţei Lui ca fiind însuşi conţinutul vieţii noastre, iar acest lucru este realizabil doar în cadrul Bisericii, care nu are altă viaţă decât cea a lui Hristos, şi nu are altă datorie în această lume decât să ne comunice pe Hristos Sfântul Ioan Gură de Aur comentează acelaşi verset astfel: "Botezul este şi mormânt, şi înviere Căci se îngroapă omul vechi dimpreună cu păcatul şi învie cel nou, înnoit după chipul Celui Ce l-a zidit (Col 3, 10) Ne dezbrăcăm şi ne îmbrăcăm Dezbrăcăm vechea haină, cea întinată de mulţimea păcatelor, îmbrăcăm pe cea nouă, curăţită de orice pată Ce spun?! Îl îmbrăcăm pe Însuşi Hristos! Căci zice: "Câţi în Hristos v-aţi botezat, în Hristos v-aţi îmbrăcat" (Gal 3, 37)" Prin Botez, adică prin cufundarea omului în apă în numele Sfintei Treimi, se produce moartea omului vechi şi renaşterea lui la viaţa adevărată în Hristos Părintele Dumitru Stăniloae, mergând pe linia Tradiţiei bisericeşti şi a învăţăturilor Sfinţilor Părinţi, afirmă că cea mai importantă urmare a Botezului este moartea omului vechi şi renaşterea sa; din Botez, omul iese ca o existenţă cu totul nouă şi aceasta prin prisma noii vieţi în comuniune cu Hristos, plină de Duh Sfânt Doar dacă murim împreună cu Hristos în Botez primim viaţă nouă şi veşnică Această moarte a omului vechi înseamnă moartea păcatului, iar renaşterea la viaţă este renaşterea în comuniune cu Dumnezeu, Sfânta Treime, Tată, Fiu şi Duh Sfânt, care este sursa vieţii Numai murind păcatului dobândim viaţă Această posibilitate ne este dată prin Botez, dar nici după ce Botezul este săvârşit nu înseamnă că suntem învăluiţi de un fel de scut protector, căci şi după Botez omul se poate îndepărta din nou de Dumnezeu şi poate cădea în pragul morţii În acest sens, Alexander Schmemann afirmă: "Botezul nu este un act magic care adaugă puteri supranaturale facultăţilor noastre naturale El este începătura vieţii veşnice însăşi, care ne uneşte încă de aici cu lumea viitoare, ne face să participăm încă din vremea vieţii noastre pământeşti la Împărăţia lui Dumnezeu " Dar pentru ca aceste consecinţe ale Botezului să fie mereu active, omul trebuie să conlucreze în relaţia de comuniune cu Dumnezeu, să se străduiască să dobândească Duhul Sfânt, să-L iubească pe Hristos şi să creadă în El, urcând mereu spre o viaţă cât mai deplină în Dumnezeu până la mântuire Acest urcuş este realizat cu ajutorul Domnului Hristos, care continuă să fie cu noi pe tot parcursul vieţii Părintele Stăniloae spune: "Viaţa cea nouă este un dar de sus ce ne vine prin Botez, însă este un dar care trebuie păstrat şi dezvoltat prin sârguinţa noastră" Prin Botez îl acceptăm în viaţa noastră pe Hristos, iar acceptarea Sa ca Împărat şi Dumnezeu semnifică exact a decide să-L urmezi şi să-ţi dedici întreaga viaţă slujirii Lui şi a trăi după poruncile Lui Şi a fi botezat, dar a nu-ţi dedica viaţa lui Hristos şi a nu trăi după poruncile Sale înseamnă exact o înstrăinare faţă de Botez şi o neacceptare a lui, lucru tot mai prezent în zilele noastre Nu este de mirare ca teologii secolului al XX-lea, ca de exemplu Alexander Schmemann, afirmă că Botezul este absent din vieţile multora, pentru că nu şi-l asumă Totuşi rezolvarea rezidă tot prin revenirea la Hristos şi acceptarea Tainelor Bisericii Slăbirea legăturii cu Hristos de după Botez se vindecă prin Sfânta Taină a Spovedaniei, căci oricât de mult am decădea din starea noastră de vieţuire cu Hristos, nu putem fi botezaţi de două ori: Botezul este irepetabil Numele primit la Botez ne defineşte ca persoană La Botez ni se dă un nume, ceea ce înseamnă că persoana botezată este scoasă din masa indistinctă umană, din anonimatul general, ca o persoană cu răspunderi proprii Omul îşi primeşte la Botez numele său care îl face conştient de responsabilitatea pe care o are Acest nume îi dă forma personală profundă care este chipul lui Hristos în el, iar tocmai prin această calitate de persoană sau de chip al lui Dumnezeu, el răspunde lui Dumnezeu, se dezvoltă şi se menţine în relaţia responsabilă cu El Sfântul Nicolae Cabasila afirmă: "Cât despre cuvintele naştere din nou şi creare din nou, ele arată că cei care prin mijlocirea Botezului au fost născuţi şi aduşi la o viaţă nouă au avut această viaţă nouă înainte, întocmai ca şi marmura unei statui stricate pe care meşterul o ciopleşte din nou, ca să-i dea frumuseţea de la început Dar şi în ce priveşte roada spălării prin Botez, ea dă omului o formă şi o înfăţişare nouă, şi anume pune pe sufletul acestuia o pecete, un chip în care e străvezie moartea şi Învierea lui Hristos Aurul, argintul şi arama, câtă vreme se înmoaie sub puterea focului, ne lasă să vedem materia simplă De aceea i se şi dă fiecăruia în general numele de aur, de argint sau de aramă Dar de îndată ce aceste materii îşi primesc o formă sub bătăile ciocanului, nu mai sunt o materie simplă, ci au luat o formă - aşa cum se aşază haina pe trup -, din clipa aceea se iveşte un nume nou, special: acum avem o statuie sau un inel, iar aceste nume nu mai arată şi materia, ci numai chipul sau forma Poate chiar din această cauză fericita zi a Botezului este socotită de creştini ca zi a numelui, deoarece tocmai în această zi suntem născuţi din nou şi pecetluiţi pentru o vieţuire nouă, iar sufletul nostru, care până atunci n-avea nici o formă şi nici o rânduială, îşi ia forma şi conţinutul său În ziua aceea noi suntem cunoscuţi ai Lui Căci în ziua aceea auzim pentru prima oară că ni se spune pe nume, ca şi când în ziua aceea într-adevăr am fi fost cunoscuţi pentru prima oară" (Ziarul Lumina)